‏ז' אב, תשע"ט

8 אוגוסט ,2019

**מכרז פומבי מס' 60/19 – הארכת מועד**

**מדריך/ת מוגנות**

בהתאם לפקודת העיריות (נוסח חדש), חוק הרשויות המקומיות, תשנ"ב-1991 ותקנות העיריות (מכרזים לקבלת עובדים) התש"ם – 1979, ניתנת בזה הודעה על משרה פנויה של מדריך/ת מוגנות (2 משרות) והזמנה להציג מועמדות לאיוש המשרה כאמור.

**א. כללי**

1. מועמדים המבקשים להציג את מועמדותם למכרז, מתבקשים להגיש לעיריית רמת השרון את המסמכים הבאים:

* שאלון למשרה פנויה - יש למלא טופס פרטים אישיים מקוון באתר העירייה

[**www.ramat-hasharon.muni.il**](http://www.ramat-hasharon.muni.il) **– כפתור "מכרזים" בדף הבית/ מכרזי כ"א.**

בנוסף, יש לסרוק ולצרף את המסמכים הבאים:

* שאלון לאיתור חשש לניגוד עניינים (מופיע בדף המכרז באתר האינטרנט של העירייה).
* קורות חיים שיכללו פירוט ניסיון מקצועי ותעסוקתי (בצירוף אישורי עבודה מתאימים).
* תעודות המעידות על כישורי המועמד/ת (תעודות על השכלה רלבנטית, השתלמויות וכיו"ב).
* תמונת פספורט.

הגשת המסמכים הנדרשים תתבצע באמצעות הדואר האלקטרוני:

**michrazim@ramat-hasharon.muni.il**

2. פרטים נוספים ניתן לקבל בטלפון: 03-5483828 (ליבנת יגר).

3. **המועד האחרון להצגת המועמדות למשרה הינו: 27.8.19**

עיריית רמת השרון שומרת על זכותה להאריך את המועד להצגת מועמדות למשרה האמורה, מבלי שיהא בכך משום התחייבות להאריך את המועד כאמור.

4. **בקשות שתגענה ללא הפרטים כאמור ו/או לאחר המועד לעיל, לא תטופלנה ולא תובאנה לדיון בפני ועדת המכרזים .**

5. עיריית רמת השרון אינה מתחייבת לקבל הצעה כלשהי והיא שומרת על זכותה להפסיק בכל עת את הליכיו של מכרז זה, זאת בכל שלב משלביו.

**ב. פרטי המשרה**

**תואר התפקיד**: מדריך/ת מוגנות

**היקף המשרה:** 1.00.

**היחידה**: הרשות למניעת אלימות והתמכרויות.

**דרוג** : ח. ונוער.

**כפיפות**: ראש הרשות למניעת אלימות והתמכרויות.

**תקופת ניסיון**: שנתיים.

**ג. תיאור התפקיד**

להלן עיקרי התפקיד:

* אחריות על "חצר" בית הספר בהקשר לאלימות וונדליזם.
* סיוע בהפחתת האלימות במרחב בית הספר.
* יצירת קשר עם בני הנוער באופן בלתי פורמאלי.
* סיוע וליווי בלתי פורמאלי לתלמידים אשר היו תוקפניים או קורבנות או עדים לתוקפנות במרחב בית הספר..
* סיוע לכלל התלמידים בנושא המוגנות, הגברת תחושת הביטחון האישי.
* דיווח על אירועי אלימות, סחיטה, איומים חריגים.
* כימות ומדידה שוטפים של מקרי אלימות.
* העצמת נוער וקבוצות מנהיגות להתנדבות ומנהיגות בבית הספר בהקשר למניעת אלימות.
* סיוע לצוות החינוכי במקרים של אירועי אלימות.
* גמישות לעבודה בשעות בלתי שגרתיות: חופשות בתי ספר, ערבי חג וחגים כגון פורים, יום העצמאות ל"ג וכד'

**ד. דרישות התפקיד:**

**השכלה**: תעודת בגרות מלאה לפחות.

**ניסיון מקצועי**: שנתיים ניסיון לפחות בהדרכת ילדים/ בני נוער ו/או ניסיון פיקודי צבאי/ שירות אזרחי או לאומי.

יתרון לבעלי/ות היכרות עם מערכת החינוך ו/או החינוך הבלתי פורמלי

**דרישות נוספות**: שליטה מלאה במיומנויות מחשב, לרבות תכנות האופיס.

הצגת אישור על העדר עבירות מין.

**כישורים אישיים**: יכולת עבודה צוות, יחסי אנוש מעולים, יכולת הכלה והקשבה, יוזמה ויצירתיות, אמינות ואחריות.

יובהר, כי כל הדרישות המפורטות לעיל הינן דרישות הסף לשם השתתפות במכרז. ועדת המכרזים רשאית לשקול כחלק משיקוליה, דרישות העולות על האמור לעיל, לרבות, תארים אקדמיים נוספים ו/או מתקדמים, ניסיון מיוחד, וותק בתחום וכיו"ב.

**ה. הליכי המכרז**

1. המכרז יתקיים בפני ועדת המכרזים.

2. את ההצעות יש להגיש בהתאם למפורט לעיל.

3. ועדת המכרזים שומרת על זכותה לדחות הצעות של מועמדים אשר אינן עומדות

בתנאי מכרז זה, וכן, לראיין באופן אישי את המועמדים.

4. ועדת המכרזים שומרת על זכותה לדרוש מן המועמדים, לעבור מבחני התאמה,

זאת בהתאם לשיקול דעתה של ועדת המכרזים.

בכבוד רב,

אבי גרובר

ראש העירייה